Diari Oficial de la Generalitat Valenciana


Sumari del DOGV 8041, del 17-05-2017 (2017/3994)

RESOLUCIÓ de 2 de maig de 2017, de la Direcció General de Relacions amb la Unió Europea i l'Estat, per la qual es publica l'Acord de la Comissió Bilateral de Cooperació Administració General de l'Estat - Generalitat, en relació amb la Llei 6/2016, de 15 de juliol, de la Generalitat, del Servei Públic de Radiodifusió i Televisió d'Àmbit Autonòmic.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8041

Data del DOGV
:   17-05-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/3994


Data del document
:   02-05-2017

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * legislació

RESOLUCIÓ de 2 de maig de 2017, de la Direcció General de Relacions amb la Unió Europea i l'Estat, per la qual es publica l'Acord de la Comissió Bilateral de Cooperació Administració General de l'Estat - Generalitat, en relació amb la Llei 6/2016, de 15 de juliol, de la Generalitat, del Servei Públic de Radiodifusió i Televisió d'Àmbit Autonòmic. [2017/3994]  
D'acord amb el que estableix l'article 33 de la Llei orgànica 2/1979, de 3 d'octubre, del Tribunal Constitucional, modificat per la Llei orgànica 1/2000, de 7 de gener, aquesta direcció general disposa la publicació en el Diari Oficial de la Generalitat Valenciana de l'acord que es transcriu com a annex a la present resolució.  
  
València, 2 de maig de 2017.- La directora general de Relacions amb la Unió Europea i l'Estat: Daría Terrádez Salom.  
  
  
ANNEX  
Acord de la Comissió Bilateral de Cooperació Administració general de l'Estat - Generalitat en relació amb la Llei 6/2016, de 15 de juliol, del servei públic de radiodifusió i televisió d'àmbit autonòmic, de titularitat de la Generalitat  
  
La Comissió Bilateral de Cooperació Administració General de l'Estat - Generalitat ha adoptat l'acord següent:  
1. De conformitat amb les negociacions prèvies mantingudes pel grup de treball constituït en compliment del que preveu l'acord de la Comissió Bilateral de Cooperació Administració General de l'Estat - Generalitat, per a l'estudi i proposta de solució de discrepàncies competencials manifestades en relació amb els articles 42 i 46 i amb la disposició transitòria novena de la Llei 6/2016, de 15 de juliol, de la Generalitat, del servei públic de radiodifusió i televisió d'àmbit autonòmic, de titularitat de la Generalitat, ambdues parts les consideren resoltes en els termes següents:  
a) En relació amb l'article 42, el Govern de la Generalitat promourà la derogació de l'apartat quart, i remetrà el seu contingut a les prohibicions de contractació establides amb caràcter general en la legislació bàsica.  
b) En relació amb l'article 46 i la disposició transitòria novena, ambdues parts consideren que els procediments de provisió de llocs que es contenen en aquesta, referits tant a la contractació laboral temporal mitjançant borsa de treball com a la provisió definitiva mitjançant concurs oposició, hauran de ser respectuosos amb la legislació bàsica que siga aplicable en matèria d'oferta d'ocupació pública i retribucions, i també amb els principis constitucionals d'igualtat, mèrit i capacitat, de manera que no s'excloga terceres persones interessades i que la valoració de mèrits que s'hi realitze no supose en cap cas una mesura desproporcionada que implique una desigualtat de tracte arbitrària i incompatible amb els mencionats principis, ni supose una restricció al dret de tot ciutadà a accedir a l'ocupació pública en condicions d'igualtat.  
  
2. Quant a l'acord aconseguit, ambdues parts coincideixen a considerar resoltes les discrepàncies manifestades en relació amb les disposicions previstes en aquest acord i conclosa la controvèrsia plantejada.  
  
3. Comunicar aquest acord al Tribunal Constitucional per qualsevol dels òrgans mencionats en l'article 33.2 de la Llei Orgànica del Tribunal Constitucional, als efectes que en el mateix precepte es preveuen, i també publicar aquest acord en el Boletín Oficial del Estado i en el Diari Oficial de la Generalitat Valenciana.